Кыргыз Республикасынын Эмгек, социалдык камсыздоо жана миграция министрлигинин

2021-жылдын “\_\_” \_\_\_\_\_\_\_\_\_\_\_\_\_

№ \_\_\_\_тескемесине тиркеме

**Кыргыз Республикасынын Эмгек, социалдык камсыздоо жана миграция министрлиги Кыргыз Республикасынын «Мамлекеттик социалдык заказ жөнүндө» Мыйзамына жана Кыргыз Республикасынын Өкмөтүнүн 2017-жылдын 15-декабрындагы №814 токтому менен бекитилген Социалдык программалардын (долбоорлордун) конкурсун өткөрүү тартиби жөнүндө жобого ылайык, 2021-жылдын 21-ноябрынан баштап 21-декабрына чейин 2019-2021-жылдарга карата Мамлекеттик социалдык заказ программасына жана 2021-жылга мамлекеттик социалдык заказ программасын ишке ашыруу планына ылайык коомдук пайдалуу долбоорлордун конкурсун жарыялайт.**

**Конкурстун катышуучуларына карата талаптар:**

1. Кыргыз Республикасынын «Мамлекеттик социалдык заказ жөнүндө» Мыйзамынын 5-беренесинде каралган чөйрөлөрдө өз ишин жүргүзгөн, конкурстун жарыяланган темасынын чөйрөсүндө бир жылдан кем эмес иш тажрыйбасы бар, мамлекеттик социалдык камсыздандыруу салыктары жана камсыздандыруу төгүмдөрү боюнча карызы жок коммерциялык эмес уюмдар (саясий партиялардан тышкары) конкурстун катышуучулары боло алышат.

2. Конкурстун катышуучусу юридикалык жак катары катталышы керек жана өзүнүн банктык эсеби болушу зарыл. Эгерде конкурстун катышуучусунун банктык эсеби болбосо, ага конкурстук документтерди берген күндөн тартып 10 календардык күндүн ичинде банк эсебин ачуу мүмкүнчүлүгү берилет.

3. Бир нече коммерциялык эмес уюмдар келишимдик негизде долбоорлоо тобун (мындан ары - консорциум) түзөт жана конкурска катышуу үчүн жалпы арызды жана долбоорлоо сунушун берет. Мындай учурда арызда жана долбоорлоо сунушунда функциялар, бюджет, уюмдар ортосундагы жоопкерчилик жана алардын ар биринин долбоорду ишке ашырууга кошкон салымы чектелиши керек, ошондой эле коомдук пайдалуу долбоорлор конкурсунун катышуучусу катары консорциумдун атынан иштей турган консорциум мүчөсү аныкталышы зарыл.

4. Бир коммерциялык эмес уюм коомдук пайдалуу долбоорлорду ишке ашырууга конкурстун бир темасынын алкагында бир гана консорциумдун курамында катыша алат. Бир коммерциялык эмес уюм коомдук пайдалуу долбоорлорду ишке ашырууга конкурстун бир темасынын алкагында бир гана арызды бере алат.

**2021-жылга мамлекеттик социалдык заказдын программасын ишке ашыруу планы**

**Бөлүм: Мамлекеттик социалдык заказдын формасы – коомдук пайдалуу долбоорду мамлекеттик каржылоо**

|  | **Коомдук пайдалуу максаттар**  **(кыскача баяндоо)** | **Социалдык кызматты алуучулар** | **Аткаруучулардын категориялары** | **Ишке ашыруу мөөнөтү** | **Мамлекеттик социалдык заказды ишке ашыруу аймагы** | **Гранттын макс.суммасы**  **(мин сом)** | **Күтүлгөн жыйынтыктар**  **(индикаиорлор)** |
| --- | --- | --- | --- | --- | --- | --- | --- |
| **Чек ара аймактарында жашаган ден соолугунун мүмкүнчүлүгү чектелген адамдардын жана улгайган жарандардын жашоо сапатын жакшыртуу** | | | | | | | |
| **1.1** | Чек ара аймактарында жашаган ден соолугунун мүмкүнчүлүгү чектелген адамдардын жана улгайган жарандардын жашоо сапатын жакшыртуу (Баткен облусунда кызмат көрсөтүүчү күндүзгү борборлорду түзүү/колдоо) | Улгайган жарандар жана  ДМЧАлар | КЭУ | 4 ай. | **Республика боюнча бардыгы, анын ичинен:**  Баткен облусу  (бардык райондор) | **2 507 280**  501 456 | **200 -ден соолугунун мүмкүнчүлүгү чектелген адамдардын жана улгайган жарандардын , анын ичинен социалдык кызматтарды алган балдардын жашоо сапатын жакшыртуу** |
| **1.2** | Табигый кырсык зонасында улгайган жарандарга, анын ичинен ден соолугунун мүмкүнчүлүктөрү чектелген улгайган жарандарга социалдык кызматтарды көрсөтүү менен камтууну жогорулатуу | Улгайган жарандар  Анын ичинен ден соолугунун мүмкүнчүлүктөрү чектелген улгайган жарандар | КЭУ | 4 ай | **Республика боюнча бардыгы, анын ичинен:**  Баткен облусу. | **2 234 058,2**  555720,0 | 50 улгайган жаранга ай сайын жашоо сапатын жакшыртуу үчүн социалдык кызматтар көрсөтүлөт. |
| Джалал-Абад  облусу | 589682,0 | 50 улгайган жаранга ай сайын жашоо сапатын жакшыртуу үчүн социалдык кызматтар көрсөтүлөт. |
| Ыссык-Көл  облусу | 528376,0 | 50 улгайган жаранга ай сайын жашоо сапатын жакшыртуу үчүн социалдык кызматтар көрсөтүлөт. |
| Нарын облусу | 560280,0 | 50 улгайган жаранга ай сайын жашоо сапатын жакшыртуу үчүн  социалдык кызматтар көрсөтүлөт. |
| **1.3** | Майыптар жана улгайган жарандарды ишкердик ишке  тартуу боюнча  колдоо алышат | ДМЧАлар жана улгайган жарандар | КЭУ | 4-ай | **Республика боюнча бардыгы, анын ичинен:**  Ош облусу  Чүй облусу  Бишкек шаары  Нарын облусу | **2 012 905,6**  505764,8  492880  512036,8  502224 | 40 ДМЧАга, улгайган жарандарга, анын ичинен балдарга ай сайын жашоо сапатын жакшыртуу үчүн  социалдык кызматтар көрсөтүлөт. |
| **1.4** | Ден соолугунун мүмкүнчүлүктөрү чектелүү адамдарга алардын укуктарын коргоого жана өнүктүрүүгө көмөк көрсөтүлөт | ДМЧАлар | КЭУ | 4- ай | **Республика боюнча бардыгы, анын ичинен:**  Талас облусу  Ош шаары  Жалал-Абад  облусу | **1 490 748,8**  466339,2  491158,4  533251,2 | 40 ДМЧАга, улгайган жарандарга, анын ичинен балдарга ай сайын жашоо сапатын жакшыртуу үчүн  социалдык кызматтар көрсөтүлөт. |
| **1.5** | Ден соолугунун мүмкүнчүлүктөрү чектелүү балдар жана улгайган жарандар үчүн эрготерапевттеринин кызматтарын өнүктүрүү | Балдар жана ДМЧ улгайган жарандар | КЭУ | 4-ай | **Республика боюнча бардыгы, анын ичинен:**  Жалал-Абад  облусу  Чүй облусу | **902 876**  533 216  369 660 | 40 адам.  30 адам |
| **1.6** | Үй-бүлөлүк зомбулуктан жапа чеккен аялдарга ар тараптуу жардам көрсөтүү жана зордук-зомбулук көрсөткөн адамдарды түзөтүү программасын киргизүү |  | КЭУ | 4- ай | **Республика боюнча бардыгы, анын ичинен:**  Нарын облусу  Бишкек шаары  Бишкек шаары  Ыссык-Көл обл.  Ош шаары | **2 017 508,0**  251 200,0  256 160,0  653 208,0  179 340,0  677 600,0 | 20-жен.  20-жен.  51-аял  15-аял  55-аял  Кызматтар ай сайын көрсөтүлөт. |

|  |  |  |  |  |  |  |  |
| --- | --- | --- | --- | --- | --- | --- | --- |
| **1.7** | Турмуштук оор кырдаалда турган балдарга социалдык кызмат көрсөтүүлөрдү өнүктүрүү | Турмуштук оор кырдаалга кабылган балдар | Коммерциялык эмес уюмдар | 4 ай. | **Бардыгы республика боюнча, анын ичинен:** | **2 429 589** | **Ай сайын 200 дөн кем эмес балага кызмат көрсөтүлөт** |
| Баткен облусу | 626 826 | Ай сайын 50 балага кызмат көрсөтүлөт |
| Ысык-Көл облусу | 592 048 | Ай сайын 50 балага кызмат көрсөтүлөт |
| Нарын облусу | 627 791 | Ай сайын 50 балага кызмат көрсөтүлөт |
| Талас облусу | 582 924 | Ай сайын 50 балага кызмат көрсөтүлөт |

|  |  |  |  |  |  |  |  |
| --- | --- | --- | --- | --- | --- | --- | --- |
| **1.8** | Багып алуучу үй-бүлө институтун өнүктүрүү | Балдары бар үй-бүлөлөр, анын ичинде турмуштук оор кырдаалда тургандар | Коммерциялык эмес уюмдар | 4 ай | **Бардыгы республика боюнча, анын ичинен:** | **2 515 500** | **Долбоор менен 200 дөн кем эмес балалуу үй-бүлө камтылган** |
| Баткен облусу | 626 800 | Ай сайын 50 үй-бүлөгө социалдык кызмат көрсөтүлөт |
| Ысык-Көл облусу | 592 000 | Ай сайын 50 үй-бүлөгө социалдык кызмат көрсөтүлөт |
| Ош облусу | 630 200 | Ай сайын 50 үй-бүлөгө социалдык кызмат көрсөтүлөт |
| Жалал-Абад облусу | 666 500 | Ай сайын 50 үй-бүлөгө социалдык кызмат көрсөтүлөт |

|  |  |  |  |  |  |  |  |
| --- | --- | --- | --- | --- | --- | --- | --- |
| **1.9** | Интернат тибиндеги балдар мекемелеринин бүтүрүүчүлөрүн социалдык жактан колдоо | Интернат тибиндеги балдар мекемелеринин  бүтүрүүчүлөрү жана окуучулары | Коммерциялык эмес уюмдар | 4 ай | **Бардыгы республика боюнча, анын ичинен:** | **1 972 000** | **Республика боюнча 160 дан кем эмес интернат тибиндеги балдар мекемелеринин бүтүрүүчүлөрү жана тарбиялануучулары ай сайын социалдык кызматтарды алышат.** |
| Баткен облусу | 501 440 | ИТБМнин 40 бүтүрүүчүлөрү жана тарбиялануучулары социалдык кызматтар менен камсыздалат |
| Ысык-Көл | 473 600 | ИТБМнин 40 бүтүрүүчүлөрү жана тарбиялануучулары социалдык кызматтар менен камсыздалат |
|  |  |  |  |  | Чүй облусу | 492 800 | ИТБМнин 40 бүтүрүүчүлөрү жана тарбиялануучулары социалдык кызматтар менен камсыздалат |
|  |  |  |  |  | Ош облусу | 504 160 | ИТБМнин 40 бүтүрүүчүлөрү жана тарбиялануучулары социалдык кызматтар менен камсыздалат |

|  |  |  |  |  |  |  |  |
| --- | --- | --- | --- | --- | --- | --- | --- |
| **1.10** | Турмуш оор кырдаалда турган үй-бүлөлөрдүн балдарын социалдык кызматтар менен камтууну жогорулатуу  (*кызматтарды колдоо )* | Турмуш оор кырдаалда турган үй-бүлөлөр жана балдар | Коммерциялык эмес уюмдар | 4 ай | **Бардыгы республика боюнча, анын ичинен:** | **1 621 530** | **Не менее 135 детям из семей в ТЖС ежемесячно предоставляются социальные услуги** |
|  |  |  |  |  | Баткен облусу | 564 120 | Ай сайын 45 тен кем эмес турмуштук оор кырдаалда турган үй-бүлөлөргө социалдык кызматтар көрсөтүлөт |
|  |  |  |  |  | Ысык-Көл облусу | 532 800 | Ай сайын 45 тен кем эмес турмуштук оор кырдаалда турган үй-бүлөлөргө социалдык кызматтар көрсөтүлөт |
|  |  |  |  |  | Талас облусу | 524 610 | Ай сайын 45 тен кем эмес турмуштук оор кырдаалда турган үй-бүлөлөргө социалдык кызматтар көрсөтүлөт |
|  | **Баардыгы: 19 703 995,6** | | | | | | |

**Конкурска катышуу үчүн керектүү документтер:**

1. Коомдук пайдалуу долбоорлорду ишке ашыруу конкурсуна катышуу жөнүндө арызда уюмдун уюштуруу-укуктук формасы, аталышы, почта дареги, телефон номери, уюмдун электрондук почта дареги, уюмдун жетекчисинин уюлдук телефон номери, ошондой эле сунушталган долбоордун темасынын аталышы көрсөтүлүүгө тийиш.

2. Консорциумдун атынан конкурска катышууга берилген арызда консорциумдун бардык мүчөлөрүнүн уюштуруу-укуктук формасы, аталышы, почта дареги, телефон номери, электрондук почта дареги жана консорциумдун атынан иштеген уюмдун жетекчисинин уюлдук телефон номери, ошондой эле сунушталган долбоордук сунуштун темасынын аталышы көрсөтүлүүгө тийиш.

3. Арызга төмөнкүдөй документтер тиркелет:

1) юридикалык жак катары коммерциялык эмес уюмду каттоо жөнүндө күбөлүктүн көчүрмөсү;

2) коммерциялык эмес уюмдун уставынын көчүрмөсү;

3) конкурстун темасы менен дал келген, жүзөгө ашырылган иш жагынан өткөн жыл үчүн (же, конкурстун катышуучусунун каалоосу боюнча, өткөн бир нече жыл үчүн) уюмдун ишинин баяндамасы;

4) коомдук пайдалуу долбоордун аткаруучуларынын билим жөнүндө документтеринин көчүрмөлөрү жана резюмеси (коомдук пайдалуу долбоорду ишке ашыруу белгилүү квалификациясы бар кызматкерлерди тартууну талап кылган учурларда);

5) коммерциялык эмес уюмдун:

а) салыктар жана мамлекеттик социалдык камсыздандыруу боюнча камсыздандыруу төгүмдөрү боюнча карыздарынын жоктугу;

б) коомдук пайдалуу долбоорду ишке ашырууга терс таасирин тийгизиши мүмкүн болгон карыздары жана башка милдеттенмелери жок экендиги жөнүндө катышуучунун билдирүүсү;

6) долбоордук сунуш жана анын бюджети.

4. Консорциумдун арызына консорциумдун бардык мүчөлөрүнүн ушул берененин 3-бөлүгүнүн 1-3- жана 5-пункттарында каралган документтери тиркелүүгө тийиш.

5. Конкурстук документтер төмөнкүлөргө бөлүнөт:

1) ачыктары:

а) салыктар, мамлекеттик социалдык камсыздандыруу боюнча камсыздандыруу төгүмдөрү жана башка милдеттенмелер боюнча карыздардын жоктугу жөнүндө арыз;

б) өткөн жылга карата уюмдун иши жөнүндө программалык отчеттун, юридикалык жак катары уюмду каттоо жөнүндө күбөлүктүн, уюмдун уставынын көчүрмөлөрү;

в) коомдук пайдалуу долбоордун аткаруучуларынын билим тууралуу документтеринин көчүрмөсү жана резюмеси (өмүр баянынын маалыматтары);

2) жабыктары (купуя) - долбоордук сунуш жана анын бюджети, алар:

а) мөөр басып чапталган конвертте берилет; же болбосо

б) электрондук почта аркылуу код коюлган формада РDF форматында сканерленген түрдө жөнөтүлөт. Гранттык комиссия долбоордук сунуштарды карап баштоонун алдында коддун шифри гранттык комиссиянын төрагасына анын суроо-талабы боюнча электрондук почта аркылуу жөнөтүлөт.

2019-2021-жылдарга карата Мамлекеттик социалдык заказ программасы, конкурсун өткөрүү тартиби, анын ичинде конкурстун жеңүүчүлөрүн тандоо критерийлери менен [www.mlsp.gov.kg](http://www.mlsp.gov.kg). сайтынын “Мамлекеттик социалдык заказ” бөлүгүнөн таанышсаңар болот, ошондой эле арыздын электрондук бланктарын көчүрүүгө мүмкүн.

Конкурстун шарттарын түшүндүрүү иштери боюнча 0-312-661-095 телефон номерине (Токтосунова Айдай) же dso2121@mail.ru аттуу электрондук дарекке 2021-жылдын 20-декабрына чейин кайрылса болот.

Документтердин баардык пакети электрондук түрдө мамлекеттик же расмий тилдерде берилиши керек жана 2 папкада болууга тийиш.

Долбоорлук сунуштар 2021-жылдын 17-декабрынан баштап 20-декабрына саат 17:00 чейин Бишкек шаары, Тыныстанов көчөсү, 215, каб. 101 дареги боюнча же болбосо dso2121@mail.ru электрондук почта аркылуу кабыл алынат.

Коомдук пайдалуу долбоорлорду ишке ашырууга конкурстун шарттарын түшүндүрүү боюнча маалыматтык жыйын 2021-жылдын 29-ноябрында саат 14-00, Кыргыз Республикасынын Эмгек, социалдык камсыздоо жана миграция министрлигинин конференция залында өтөт. Дареги: Бишкек шаары, Тыныстанов көчөсү, №215.